b'\n_START_ARTICLE_\nIt (film)\n_START_SECTION_\nHandling\n_START_PARAGRAPH_\nEn liten, sammensveiset vennegjeng tilbringer sommeren 1989 sammen i den lille byen Derry i Maine. De blir stadig mobbet av noen eldre gutter og flere av dem har det ikke bra hjemme. Samtidig plages byen av mystiske og uforklarlige forsvinninger. En av de som er bortf\xc3\xb8rt er lillebroren til Bill (Jaeden Lieberher). Bill har en teori om hvor broren kan ha blitt av, og han f\xc3\xa5r med seg vennene sine p\xc3\xa5 leting. Etter hvert blir alle i vennegjengen terrorisert av den fryktinngytende klovnen Pennywise (Bill Skarsg\xc3\xa5rd), som tar form som ungdommens st\xc3\xb8rste frykt. Kun n\xc3\xa5r de st\xc3\xa5r sammen har de styrke nok til \xc3\xa5 overvinne Pennywise.'